钦定古今图书集成/明伦汇编/氏族典/第437卷 > 马讽
## 钦定古今图书集成/明伦汇编/氏族典/第437卷 > 马讽

按《金史马讽传》：“讽字良弼，大兴漷阴人。登进士，后调
蔚州广灵丞，迁雄州归信令，召为尚书省令史，除献
州刺史。天德初，改宁州。民有告谋不轨者，株连数十
百人。讽察其无状，乃究问告者，告者具伏其诬，众懽
呼感泣。再迁南京副留守，入为大理少卿，以大理卿
出为顺天军节度使。大定二年，迁兵部尚书，改忠顺”
军，致仕，卒。